Michael har erfaring fra byggebransjen, og leder redningsforsøket. I jungelen går Sawyer for å fortelle Kate hva som har skjedd med Jack, men ombestemmer seg fordi han ikke liker Kate sin holdning til ham. Charlie forteller Locke om Jack. Han ber for andre gang om å få tilbake narkotikaen sin, og Locke svarer ved å vise ham kokongen til en møll. Locke forklarer at han kunne hjelpe møllen ut ved å åpne kokongen, men at den da ikke ville være sterk nok til å overleve. I stedet trenger møllen å kjempe for å komme seg fri, for å bli sterk nok til å overleve – slik Charlie trenger å kjempe for å bli kvitt avhengigheten sin.